| Medaljeoversikt |
| --- |
| Konkurrerte for Tysklands flagg Tyskland |
| Langrenn: |
| De olympiske ringer Olympiske vinterleker |
| Gull | 2022 Beijing | Lagsprint |
| Sølv | 2022 Beijing | 4 x 5 km stafett |
| Langrenn U23-VM |
| Sølv | 2016 Râșnov | 10 km klassisk |
| Bronse | 2016 Râșnov | 10 km fristil |
| Langrenn Junior-VM |
| Gull | 2015 Almaty | Sprint |
| Gull | 2015 Almaty | 5 km fristil |
| Sølv | 2015 Almaty | 10 km skiathlon |
| Gull | 2013 Liberec | 5 km fristil |
| Sølv | 2013 Liberec | Sprint |
| Bronse | 2013 Liberec | Stafett |
| Langrenn European Youth Olympic Festival |
| Gull | 2013 Brasov | Sprint |
| Gull | 2013 Brasov | 7,5 km fristil |
| Sølv | 2013 Brasov | Mix stafett |
| Sølv | 2013 Brasov | 5 km klassisk |
| De olympiske ringer Ungdoms-OL |
| Gull | 2012 Innsbruck | Mix stafett |

**Victoria Carl** (født 31. juli 1995) er en tysk langrennsløper som representerer SCM Zella-Mehlis. Hun er olympisk mester i lagsprint fra 2022 i Beijing. Hun ble juniorverdensmester på 5 km fristil i 2013, samt sprint og 5 km fristil i 2015.

Idrettskarriere
---------------

I Ungdoms-OL 2012 deltok hun på det tyske stafettlaget som vant mix-stafetten.

Carl deltok i Junior-VM på ski 2013 i Liberec i Tsjekkia i januar. Her fant hun 5 km fristil, og kom på annenplass på sprinten, bak svenske Stina Nilsson. I tillegg kom Tyskland på tredjeplass på 4 × 3,3 km stafett, med henne på laget.

I februar vant hun både sprinten og 7,5 km fristil under European Youth Olympic Festival 2013. På 5 km klassisk kom hun på annenplass, bak russiske Anastasija Sedova. Hun deltok også på det tyske mixlaget som fikk sølv på stafetten, bak Russland.

I Junior-VM på ski 2015 vant hun både sprinten og 5 km fristil. På 10 km skiathlon kom hun på annenplass, kun slått av norske Sofie Nordsveen Hustad. Tyskland kom her på tredjeplass på 4 × 3,3 km stafett.

Under U23-VM på ski 2016 i Râșnov tok hun først sølv i 10 km klassisk, bak russiske Anastasija Sedova og foran Petra Nováková fra Tsjekkia. To dager senere tok hun bronse på 10 km fristil bak Giulia Stürz fra Italia og lagvenninnen Julia Belger.

I vinter-OL 2022 i Beijing gikk Carl tredje etappe på Tysklands lag som tok sølv på 4 × 5 km stafett. Katherine Sauerbrey, Katharina Hennig og Sofie Krehl gikk de øvrige etappene. På lagsprint måtte Carl steppe inn som reserve fordi Katherine Sauerbrey meldte forfall etter at laget var innmeldt. Carl spurtslo Jonna Sundling på Sveriges lag, og Tyskland vant.

I VM 2023 i Planica gikk hun ankeretappen på Tysklands lag som tok sølv på 4 × 5 km stafett.

### Verdenscupseire

| Nr. | Dato | Sted | Disiplin |
| --- | --- | --- | --- |
| Distanserenn (som ikke inngår i tour) og tourer sammenlagt |
| 1. | 2023-12-1717. desember 2023 | Norges flagg Trondheim | 10 km klassisk |

### Sammenlagtplasseringer i verdenscupen

| Sesong | Totalt | Distanse | Sprint |
| --- | --- | --- | --- |
| Poeng | Plassering | Poeng | Plassering | Poeng | Plassering |
| 2013/14 | 1 | 114. | – | – | 1 | 78. |
| 2014/15 | 44 | 75. | 36 | 54. | 8 | 66. |
| 2015/16 | 29 | 69. | 11 | 64. | 18 | 50. |

Referanser
----------

1. ↑  Viessmann Sports - *Victoria Carl* Arkivert 7. mars 2016 hos Wayback Machine. besøkt 10. februar 2015.

Eksterne lenker
---------------

* (en) Victoria Carl – Olympics.com Rediger på Wikidata

* (en) Victoria Carl – Olympic.org Rediger på Wikidata

* (en) Victoria Carl – Olympedia Rediger på Wikidata

* (de) Victoria Carl – Tysklands olympiske komité Rediger på Wikidata

* (en) Victoria Carl – FIS (langrenn) Rediger på Wikidata

| * v
* d
* r
De olympiske ringer Olympiske mestere i lagsprint for kvinner |
| --- |
| 
* **2006**: Sverige – Lina Andersson og Anna Dahlberg
* **2010**: Tyskland – Claudia Nystad og Evi Sachenbacher-Stehle
* **2014**: Norge – Marit Bjørgen og Ingvild Flugstad Østberg
* **2018**: USA – Kikkan Randall og Jessie Diggins
* **2022**: Tyskland – Katharina Hennig og Victoria Carl

 |

|  |  |
| --- | --- |
| Oppslagsverk/autoritetsdata | Prabook
 |